કિંગફિશરની કેલેન્ડર ગર્લ રહી ચૂકેલી લોકપ્રિય મોડલ આયશા શર્મા બોલિવૂડમાં ડેબ્યૂ કરવા જઇ રહી છે. તે ફિલ્મકાર વિપુલ અમૃતલાલ શાહની ફિલ્મ ‘નમસ્તે ઇંગ્લેન્ડ’માં કામ કરવા જઇ રહી છે, તેમાં અક્ષયકુમારની સાથે સોનાક્ષી સિંહાની જોડી છે. સોનાક્ષી અક્ષયની પત્નીની ભૂમિકા ભજવે છે જ્યારે આયશા શર્મા તેની પ્રેમિકાની ભૂમિકા ભજવશે. આયશા બોલિવૂડ અભિનેત્રી નેહા શર્માની બહેન છે. ફિલ્મનું શૂટિંગ ઓગસ્ટ મહિનામાં શરૂ થશે અને ફિલ્મ આગામી વર્ષે પ્રદર્શિત થશે. ફિલ્મનું શૂટિંગ લંડન, પંજાબ અને મુંબઇમાં થશે.